
Ministru kabineta sēdes protokollēmums

Atbilde Latvijas Republikas tiesībsargam par nekustamo īpašumu apgrūtinājumu un kompensāciju sistēmas pilnveidi

· 1. Atbalstīt iesniegto atbildes projektu Latvijas Republikas tiesībsargam.
· 2. Valsts kancelejai noformēt un nosūtīt atbildi Latvijas Republikas tiesībsargam.
· 3. Tieslietu ministrijai sadarbībā ar atbildīgajām nozaru ministrijām izvērtēt nepieciešamību izstrādāt grozījumus normatīvajā regulējumā, kas paredzētu kārtību nekustamā īpašuma atsavināšanas ierosināšanai gadījumos, kad tā izmantošanai ir noteikti ierobežojumi, kas sasniedz tādu līmeni, ka uzskatāmi par atsavināšanu de facto.
· 4. Klimata un enerģētikas ministrijai izvērtēt Latvijas Republikas tiesībsaraga doto rekomendāciju par nepieciešamību grozīt Aizsargjoslu likuma 35.panta devīto daļu un nepieciešamības gadījumā virzīt grozījumu Aizsargjoslu likuma 35. panta devītajā daļā, kas paredzētu atteikties no pantā esošā ierobežojuma personām prasīt vienīgi tiešo zaudējumu atlīdzināšanu.
· 5. Atbildīgajām nozaru ministrijām turpmāk, izstrādājot grozījumus regulējumā, kas attiecas uz nekustamo īpašumu apgrūtinājumu un kompensāciju sistēmu, kā arī turpmākajā praksē nekustamo īpašumu apgrūtinājumu un kompensāciju jomā, ņemt vērā pētījumā "Nekustamā īpašuma apgrūtinājumu un kompensāciju kartēšana" ietvertās atziņas un metodiku.

